Číslo spisu: NBS1-000-072-099

Číslo záznamu: 100-000-355-302

Dátum: 24.06.2022

**VYSVETLENIE**

informácií uvedených vo výzve na predloženie ponuky v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 24.06.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených vo výzve na predloženie ponuky a / alebo v inej sprievodnej dokumentácii v zákazke s nízkou hodnotou na dodanie tovaru s názvom **„Nákup osobných motorových vozidiel“** (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ poskytuje nasledujúce vysvetlenie:

**Otázka č. 2:**

Dobrý deň, "VO" požaduje pri vozidle kombi determálne sklá. Bude postačovať táto funkcionalita na čelné vyhrievané sklo? / Štandardne sa táto funkcionalita nerealizuje na bočné sklá/

**Odpoveď:**

Verejný obstarávateľ požaduje pri vozidle kombi determálne sklá na všetkých oknách, stmavené od B stĺpika.

**Otázka č. 3:**

Dobrý deň, "VO" požaduje dodať vozidlo s rezervným kolesom z ľahkých zliatin 19".

Rezervné koleso z ľahkých zliatin o veľkosti 19" nie je možné pri danej špecifikácii vozidla dodať. / nedodáva sa - nemá priestor v podlahe batož. priestoru/ . Vieme dodať vozidlo s rezervným kolesom / oceľovým 17" disk a prisluchajúci rozmer pneumatiky/, umiestneným v podlahe batožinového priestoru, ktoré bude spĺňať požiadavku rozmeru a technického použitia pre dané vozidlo. Odporúčame pozrieť cenníky vozidiel, ktoré uvažuje "VO" obstarať.

Tiež si dovoľujeme požiadať o posun lehoty na predloženie ponuky. Ďakujeme za porozumenie.

**Odpoveď:**

Verejný obstarávateľ preveril prostredníctvom online konfigurátora vozidiel splniteľnosť vyššie uvedenej požiadavky na predmet zákazky a má za to, že je možné požadovať rezervu z ľahkých zliatin pre veľkosť 19“.

Verejný obstarávateľ neidentifikoval skutočnosti, ktoré by si vyžadovali predlženie lehoty na predkladanie ponúk.

Ing. Jozef Zelenák

vedúci, oddelenie centrálneho obstarávania